text: Umframt barakkina hjá B36 var ein barakk sett upp við Tinghúsvegin, og Elinborg Trónd og Finnur Johansen keyptu eina barakk, sum tey settu upp við Hoydalsvegin. Barakkirnar eru har enn, men húsini eru umbygd, so barakkirnar ikki síggjast longur, men tilfarið er har. Framman fyri B36 húsið síggja vit ein mjørkadalsbil. Slíkir bilar koyrdu fyrstu arbeiðsfólkini niðan í Mjørkadal. Umframt útlendskir “soldátar” arbeiddu eisini nógvir føroyingar í Mjørkadali. Seinni blivur stóru hernaðarbilarnir skiftir út við minni jeepar.
text: #000003
text: Nærmast síggja vit Tinghúsvegin. Tá var SMS ikki til, og tú kundi koyra bæði oman og niðan eftir Tinghúsvegnum. Áhugavert at síggja ljóssteyrarnar. Hetta minnir meg um, tá ódnirnar leikaðu í kríng landið, og el-træðrirnir komu saman, og vit ungu frøddust at síggja vøkru neistarnar frá træðrunum. Viðhvørt brotnaðu “lyktapelarnir”, so leidningarnir lógu á vegnum. Seinast í 1960-árunum var bara ein fótbóltsvøllur, haldi ovari vøllur varð tikin í nýtslu í 1974.
text: #000004
text: Bilarnir á myndini er søga fyri seg. Tildømis vóru í 1970 bara um 3800 akfør í Føroyum, nú er talið um 30.000 akfør. Serliga leggi eg merki til Bedford lastbilin við snúta framman fyri bilverkstaðin. Henda bilin havi eg óivað arbeitt uppá, tá eg lærdi til bilmekanikara hjá Vilhelmi Nielsen. Vilhelm Nielsen umboðaði Bedford í Føroyum. Ja, so eru tvey Volkavogn “rugbreyð” á myndini, og reyvin í einum Taunus bili stingur út úr verkstaðnum.
text: #000005